มีเพศสัมพันธ์ไม่ได้ป้องกันมาหลายครั้ง หลังสองอาทิตย์มีประจำเดือนมาแต่ก่อนมาเคลื่อนไปสองสามวัน แต่อาการที่เป็นกับประจำเดือนยังไม่หายเลยคะ เช่น ปวดเต้านม ฉี่บ่อย ง่วง เหม็น เบื่ออาหาร คลื่นไส้ ปวดเอวที่หลัง ล้าขา เกิดจากอะไรคะ ตรวจแล้วก็ขีดเดียวคะ
สวัสดีค่ะ napa,หากประจำเดือนได้มาแล้ว โดยมาช้าไป 2-3 วัน แต่หากมานาน 2-7 วัน ก็ถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น นอกจากนี้ หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะหากในตอนนี้ ประจำเดือนยังไม่หมดไป อาการต่างๆ ที่เป็นอยู่ ก็จะเป็นอาการที่พบร่วมขณะที่มีประจำเดือนได้ค่ะ แต่หากประจำเดือนได้หมดไปแล้ว แต่อาการต่างๆ ยังไม่หายไป คือปวดเต้านม ปัสสาวะบ่อย ง่วง เหม็น เบื่ออาหาร คลื่นไส้ ปวดเอว ล้า ก็จะเกิดจากสาเหตุอื่นๆ เช่น การมีความเครียด วิตกกังวล พักผ่อนไม่เพียงพอ ผลข้างเคียงจากการทานยาหรืออาหารเสริมบางอย่าง มีภาวะไทรอยด์ฮอร์โมนผิดปกติ เป็นต้น ดังนั้น หากประจำเดือนหมดไปแล้ว แต่อาการต่างๆ ยังไม่หายไป แนะนำควรไปพบแพทย์เพื่อหาสาเหตุค่ะ